פירוש נוסף ערך זה עוסק בערוץ טלוויזיה. אם התכוונתם לקבוצת אופניים, ראו דיסקברי צ'אנל (אופניים).

**ערוץ דיסקברי** (**Discovery Channel**) הוא ערוץ טלוויזיה בכבלים, אשר הופק על ידי חברת דיסקברי עד למיזוגה עם וורנר מדיה ב-2022, ועוסק בעיקר בתכנים מדעים מגוונים, וכן בסרטים תיעודיים, היסטוריה, סרטי טבע, וסרטי אקסטרים. סיסמת הערוץ היא "מאתגרים את המוח שלך". בסיסו של הערוץ נמצא במדינת מרילנד, ארצות הברית.

בישראל הערוץ מתורגם לעברית ומשודר ב-HOT, ב-yes ובסלקום tv. ב-HOT הערוץ קיים גם באיכות SD. בנוסף החברה המנהלת את הערוץ רכשה מניות בערוץ רשת 13.

פעילות
------

### טלוויזיה

ערוץ דיסקברי החל את שידוריו בשנת 1985, על ידי חברת דיסקברי שהיא בין השאר הבעלים של ערוץ אנימל פלנט, TLC (ערוץ למידה), ערוץ הטיולים, ערוץ המדע, BBC אמריקה, הערוץ הצבאי, ערוץ הבריאות.

ערוץ דיסקברי מגיע ללמעלה מ-450 מיליון בתים במעל מ-160 מדינות. במספר ארצות, ערוץ דיסקברי מדובב לשפת המקום, ובחלק מהארצות הוא רק מתורגם. בין השאר, הערוץ מדובב לשפות הבאות: ספרדית, פורטוגזית, איטלקית, דנית, יוונית, רוסית, פולנית, הונגרית, ורומנית. בפולין, בתוספת של 2 דולרים לחודש, ניתן להחליף בין שני ערוצים עם פסקולים שונים; הערוץ המקורי באנגלית (עם תרגום לפולנית) או מדובב לפולנית.

### רשת חנויות

לערוץ דיסקברי חנויות רבות ברחבי ארצות הברית, שבהם נמכרים בעיקר מתנות ומוצרי מדע, וכן קיימת חנות מקוונת באתר הערוץ. תפקידם של החנויות הוא לשווק ולקדם את הערוץ. בשנת 2005, הפך ערוץ דיסקברי לספונסר הראשי של קבוצת אופניים מקצוענית שנקראה על שמו - קבוצת רכיבת האופניים המקצוענית של ערוץ דיסקברי. באותה שנה, הערוץ אף היה אחד מהספונסרים הראשיים של תחרות הטור דה פראנס.

בשנת 2005, נבחר ערוץ דיסקברי כאחד ממאה החברות הטובות ביותר בארצות הברית עבור נשים עובדות. בין התוכניות שבערוץ דיסקברי ישראל: איך זה נעשה; קוסם בלתי אפשרי; ציידי המציאות; משטרת הגבולות; פחד ואמונה; צפון אמריקה (2013); ועוד. בשנים 2012—2013 מסתמנת בתוכניות הערוץ מגמה של העדפת תכנים הנחשבים לגבריים: מכוניות, ספורט אתגרי, טכנולוגיה ומכונאות, ועוד. רבות מהתוכניות המשודרות בישראל מופקות ומונחות בידי גברים עם סגנון שמרני שנראים כאילו הם מכוונים לקהל הגברי. גם כאשר בתוכניות אלו משתתפים ניצבים ונסיינים, רובם גברים[דרוש מקור].

היסטורית הלוגו
--------------

|  |
| --- |
| * הלוגו הראשון של הערוץ אשר שימש בין השנים 1985–1995הלוגו הראשון של הערוץ אשר שימש בין השנים 1985–1995
* הלוגו השני של הערוץ אשר שימש בין השנים 1995–2000הלוגו השני של הערוץ אשר שימש בין השנים 1995–2000
* הלוגו השלישי של הערוץ, 2000–2009הלוגו השלישי של הערוץ, 2000–2009
 |

ערוצי טלוויזיה נוספים
---------------------

### ערוץ המדע - Science Channel (SCI)

ערוץ המדע הוא ערוץ אירופאי נוסף אשר משדר 24 שעות ביממה ועוסק במדע במגוון תחומיו כמו טכנולוגיה, ביולוגיה אסטרונומיה ועוד.

הערוץ שודר ב-yes עד שנת 2012 והחל לשדר שוב ב-yes החל משנת 2017. החל מ-10 באפריל 2013 הערוץ משודר ב-HOT. ב-31 בדצמבר 2023 הערוץ סיים את שידוריו בישראל, והתחלף בערוץ אנימל פלנט בהוט וביס התחלף בערוץ דיסקברי הרגיל.

### עולם החי - Animal Planet

ערוץ עולם החי הוא ערוץ טבע ממשפחת דיסקברי המשדר תכנים העוסקים בבעלי חיים ובעולם החי, החל מרפואה וטרינרית וכלה בתיעוד חייהן של חיות בר.

הערוץ שודר ב-yes עד שנת 2012 והחל לשדר שוב ב-yes החל מאמצע יוני 2017. החל מ-9 במרץ 2022 הערוץ החל לשדר גם בחברת סלקום tv באפיק 18. ב-31 בדצמבר 2023 הוא התחיל לשדר במקום ערוץ המדע ב-HOT.

קישורים חיצוניים
----------------

ויקישיתוף מדיה וקבצים בנושא **ערוץ דיסקברי** בוויקישיתוף
* 

* אתר האינטרנט הרשמי של ערוץ דיסקברי (באנגלית)
* ערוץ דיסקברי, ברשת החברתית פייסבוק

* ערוץ דיסקברי, ברשת החברתית אקס (טוויטר)

* ערוץ דיסקברי, ברשת החברתית אינסטגרם

* ערוץ דיסקברי, סרטונים בערוץ היוטיוב
* דיסקברי סיינס

הערות שוליים
------------

1. ↑  רועי ברגמן, הרשות השנייה אישרה: דיסקברי תהפוך לבעלת מניות ברשת 13, באתר כלכליסט, 14 ביולי 2021

| רשתות טלוויזיה עיקריות בארצות הברית |
| --- |
| רשתות מסחריות | ABC • CBS • FOX •‏ NBC • The CW • MyNetworkTV |
| רשתות ציבוריות | PBS • ‏PBS Kids |
| כבלים ולוויין |
| ערוצי בידור | USA • SyFy • E! • AMC •‏ TNT •‏ TBS‏ • HBO‏ • Showtime • Comedy Central •‏ FX |
| ערוצי חדשות | CNBC • MSNBC • CNN • פוקס ניוז |
| ערוצי ספורט | Versus‏ • ESPN‏ |
| ערוצי מוזיקה | MTV • VH1 |
| ערוצי ילדים ונוער | Cartoon Network • ניקלודיאון • דיסני • Freeform |
| ערוצי טבע ומדע | דיסקברי • נשיונל ג'יאוגרפיק |